
R E F E R A T  D E  A P R O B A R E
[bookmark: _Hlk156485028]privind stabilirea salariilor de bază pentru funcționarii publici și personalul contractual din aparatul de specialitate al Primarului Municipiului Brad și
 din instituțiile și serviciile publice locale din subordinea Consiliului Local
 al Municipiului Brad




Prin Hotărârea Consiliului Local nr. 3/2024 s-au aprobat, începând cu 1 ianuarie 2024, salariile de bază pentru funcționarii publici și personalul contractual din cadrul aparatului de specialitate al Primarului Municipiului Brad, aparatul permanent al Consiliului Local al Municipiului Brad și din instituțiile și serviciile publice din subordinea Consiliului Local al Municipiului Brad.
[bookmark: _Hlk169256977]Potrivit prevederilor art. II din O.U.G. nr. 53/2024 privind măsuri referitoare la salarizarea personalului din unele sectoare de activitate bugetară, precum şi reglementarea unor aspecte organizatorice „prin derogare de la prevederile art. 11 alin. (4) din Legea-cadru nr. 153/2017, cu modificările şi completările ulterioare, funcţionarii publici şi personalul contractual din cadrul familiei ocupaţionale „Administraţie“ din aparatul de specialitate al primarului şi din instituţiile şi serviciile publice de interes local corespunzătoare anexei nr. IX lit. C poziţiile 23-28 pot beneficia, începând cu luna iunie 2024, de majorarea salariului de bază cu până la 10% faţă de nivelul acordat pentru luna decembrie 2023, precum și prevederilor art. 1 din H.G. nr. 900/2023 privind stabilirea salariului de bază minim brut pe țară garantat în plată potrivit căruia „începând cu data de 1 octombrie 2023, salariul de bază minim brut pe ţară garantat în plată, prevăzut la art. 164 alin. (1) din Legea nr. 53/2003 - Codul muncii, republicată, cu modificările şi completările ulterioare, se stabileşte în bani, fără a include indemnizaţii, sporuri şi alte adaosuri, la suma de 3.300 lei lunar, pentru un program normal de lucru în medie de 165,333 ore pe lună, reprezentând 19,960 lei/oră.” 
Conform prevederilor art. 11 alin. (1) din Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare, conform cărora ”Pentru funcţionarii publici şi personalul contractual din cadrul familiei ocupaţionale «Administraţie» din aparatul propriu al consiliilor judeţene, primării şi consilii locale, din instituţiile şi serviciile publice de interes local şi judeţean din subordinea acestora, salariile de bază se stabilesc prin hotărâre a consiliului local, a consiliului judeţean sau a Consiliului General al Municipiului Bucureşti, după caz, în urma consultării organizaţiei sindicale reprezentative la nivel de unitate sau, după caz, a reprezentanţilor salariaţilor”.
Conform prevederilor art. 11 alin. (3) din același act normativ, ”Stabilirea salariilor lunare potrivit alin. (1) se realizează de către ordonatorul de credite, cu respectarea prevederilor art. 25”.
Nivelul veniturilor salariale se stabileşte în condiţiile prevăzute la art. 11 alin. (1) şi alin. (3) din Legea – cadru nr. 153/2017, fără a depăşi nivelul indemnizaţiei lunare a funcţiei de viceprimar [...], exclusiv majorările prevăzute la art. 16 alin. (2), cu încadrarea în cheltuielile de personal aprobate în bugetele de venituri şi cheltuieli.
Având în vedere anvelopa bugetară pentru anul 2024, ținând cont de modificările legislative intervenite, respectiv majorările salariale acordate altor categorii de personal salarizat conform Legii-cadru nr. 153/2017 privind salarizarea personalului plătit din fonduri publice, cu modificările și completările ulterioare, precum și majorarea salariului minim garantat în plată la 3.300 lei, luând în considerare actualul nivel de salarizare a personalului din aparatul de specialitate al primarului din localitățile administrativ-teritoriale cu până la 20.000 de locuitori, se impune recunoașterea importanței muncii precum și reducerea unor diferențe salariale față de alte categorii de salariați din sistemul bugetar care au beneficiat prin ordonanțe succesive de majorari salariale considerabile precum și stimularea ocupării forței de muncă și impiedicarea migrației salariaților spre alte sectoare bugetare mult mai bine plătite. 
În contextul celor de mai sus am inițiat proiectul de hotărâre prin care am propus aprobarea salariilor de bază pentru funcționarii publici și personalul contractual din aparatul de specialitate al Primarului Municipiului Brad și din instituțiile și serviciile publice locale din subordinea Consiliului Local al Municipiului Brad, începând cu luna iunie 2024 și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, ca la data intrării în vigoare a prezentei hotărâri să se abroge prevederile Hotărârii Consiliului Local al Municipiului Brad nr. 3/2024.	
Invoc în susţinerea propunerii mele prevederile art. II din O.U.G. nr. 53/2024 privind măsuri referitoare la salarizarea personalului din unele sectoare de activitate bugetară, precum şi reglementarea unor aspecte organizatorice, ale art. 1 din H.G. nr. 900/2023 pentru stabilirea salariului de bază minim brut pe ţară garantat în plată, ale  art. 10 alin. (1)- (4) și art. 11 alin. (1) și alin. (3) din Legea nr. 153/2017 privind salarizarea personalului plătit din fonduri publice, cu modificările și completările ulterioare, ale  art. 129 alin. (1), alin. (2) lit. b), alin. (4) lit. a) și alin. (14), art. 155 alin. (1) lit. c) și alin. (4) lit. a) din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin.(4) din Legea nr. 554/2004 a contenciosului administrativ, actualizată.

